Adventska kuća montirana na Trgu bana Josipa Jelačića još sredinom listopada s glavnog gradskog trga počela se uklanjati u nedjelju navečer. Ovosezonsko programsko veselje nudila je Koncertna direkcija Zagreb, koja je svake večeri davala glazbene nastupe raznih izvođača, koje su pohodile stotine građana.

No, svoga posla u šatoru imali su prije Božića i financijski inspektori, kad se ispostavilo da tvrtka zadužena za ugostiteljstvo nije izdavala fiskalne račune, zbog čega šator jedan dan nije primao goste, a nekoliko dana bio je zapečaćen šank pa nije bilo posluživanja pića ni kobasica.

Tvornica događaja, tvrtka zadužena za sadržaje u šatoru, sa spornom je tvrtkom raskinula ugovor i angažirala novu... Bez obzira na brojnost zbivanja, šator, kao adventska kuć(erin)a nije ni ove godine legao velikom broju građana. Njegovim uklanjanjem glavni je gradski trg ponovno slobodan.

Glavni gradski trg prekrio šator, ali u njemu mjesec dana ništa